શહેરના ન્યૂ રાણીપ વિસ્તારમાં જીએસટી ફાટક પાસે આવેલા ધરતી-૩ હેવન ફ્લેટમાં ભાડે આપેલી કેટરર્સની દુકાનમાં ગેસ લિકેજથી અાગ લાગતાં તેની લપેટમાં દુકાનમાં જ રાખેલા ગેસના અન્ય બાટલા અાવી જતાં એક પછી એક બાટલામાં બ્લાસ્ટ થયા હતા. સંખ્યાબંધ ગેસના બાટલા દીવાલ તોડીને ખેતરમાં પડ્યા હતા. આ ઘટનાથી ફ્લેટના રહીશોમાં ભયનાે માહોલ સર્જાયો હતો. ફાયરબ્રિગેડની ટીમે સમયસર ઘટના સ્થળે પહોંચીને આગ પર કાબૂ મેળવ્યો હતો. ફ્લેટના રહીશો સમયસૂચકતા વાપરીને ઘરબહાર દોડી ગયા હતા.